Με λένε Αλφρέντο και είμαι χρήστης.
Όταν το είπα πρώτη φορά, ήμουν 33 ετών και δεν πίστευα ότι θα έφτανα τα 34.
Αν τότε μου λέγατε ότι θα έφτανα τα πέντε χρόνια νηφάλιος,
θα έλεγα ότι είστε υπό την επήρεια.
Αλλά είμαι εδώ.
Και οφείλεται σε σας.
Πήρα πίσω τη ζωή μου.
Η Λίμπι, ο Τομ.
Ο Σέρλοκ.
Είστε ο λόγος που τα κατάφερα.
Και θα προσπαθήσω για δέκα χρόνια.
Οπότε σας ευχαριστώ πολύ.
- Γεια. - Γεια.
Σέρλοκ.
- Λόιντ. - Λόιντ.
Συνηθίζεις να πίνεις πριν από τις συναντήσεις;
Ορίστε;
Οι καραμέλες δεν βοηθάνε. Μπορώ να μυρίσω το ουίσκι.
Όπως και την τελευταία φορά.
- Δεν πίνω. - Όχι;
Το να φέρνεις φλασκί στη συνάντηση είναι...
είναι κακό.
Είτε κοροϊδεύεις εσένα ή όλους εδώ μέσα σχετικά με το γιατί είσαι εδώ.
Τι σημαίνει αυτό;
Αυτές τις συναντήσεις τις κατασκοπεύουν πού και πού
εκβιαστές, ηδονοβλεψίες, πράκτορες δικηγόρων.
Είμαι εδώ για βοήθεια.
Όπως κι εσύ.
Σωστά. Εντάξει.
Όπως λέει το πέμπτο βήμα,
ξεκίνα τη μέρα σωστά.
Ναι.
Όχι. Αυτό είναι το σύνθημα του καφέ.
ΚΑΦΕΣ ΧΑΝΤΓΟΥΕΛ
Πώς πάει, Σέρλοκ;
Από δω ο Λόιντ. Έφευγε.
Κρατήσου. Φτάνουμε στο νοσοκομείο.
Αυτό για τον πόνο.
Τα πας περίφημα. Ανάπνεε.
Φτάσαμε. Θα γίνεις καλά.
Τι είναι αυτό;
Βγες έξω!
Τώρα!
Μην πυροβολείτε.
Σας παρακαλώ, είμαι άρρωστη. Αφήστε με να φύγω.
Υπάρχει άλλη οπτική γωνία;
Δυστυχώς όχι. Μπορώ μόνο να εστιάσω λίγο.
Μίλησα με τον τηλεφωνητή που έστειλε το ασθενοφόρο.
Η ασθενής ήταν λευκή, 20 με 30 ετών, λιποθύμησε έξω από φαρμακείο.
Όσοι το είδαν τηλεφώνησαν. Δεν άφησαν όνομα.
Θα έχει μαζί της τσάντα και ταυτότητα.
- Ακόμα αγνοείται το όχημα; - Ναι. Μόνο αυτό το βίντεο έχουμε.
Ας το αλλάξουμε αυτό. Έχεις συνδετήρα; Ευχαριστώ.
Σειρά σου να ρωτήσεις.
Όλα τα καλά...
Όσο δεν έχουμε κλήση για λύτρα, μάλλον δεν αφορούσε τη γυναίκα.
Αν υπήρχε άλλο κίνητρο;
Νεκροί τραυματιοφορείς, κλεμμένο όχημα. Φαίνεται ότι...
Αυτή ήταν παράπλευρη απώλεια.
- Ορίστε. - Δεν το είδε το εγκληματολογικό;
Όπως κι αυτός που πυροβόλησε.
Στο βίντεο φαίνεται ότι μάζεψε επιμελώς τους κάλυκες.
Αλλά πυροβόλησε τρεις φορές και μάλλον μάζεψε μόνο δύο κάλυκες.
Αυτόν δεν μπορούσε να τον φτάσει
στο φρεάτιο.
Δεν είναι λίγο χτυπημένος;
Όντως.
Τα εξογκώματα στον μπρούτζο και οι ρωγμές στη βάση
υποδεικνύουν ότι έχει χρησιμοποιηθεί ξανά.
Είναι δυνατό αυτό;
Λέγεται αναγόμωση.
Τους γεμίζουν με σκόνη και βλήμα και μετά πυροβολούν.
Πολλών χρήσεων.
Προτείνω να ψάξουμε εγκλήματα με χειροποίητα πυρομαχικά.
Ίσως έχει πυροβολήσει ξανά εκτός στόχου.
Αυτό είναι τρελό.
Δεν είχα ιδέα για την αναγόμωση κάλυκα.
Οι άνθρωποι έχουν πάθος για τα μέσα βίας και χάους.
Τρίτη φορά που κοιτάς έξω.
- Περιμένεις κάποιον; - Όχι.
Ίσως με παρακολουθούν.
- Τι; - Στη χθεσινή συνάντηση
κάποιος φάνηκε να κατασκοπεύει.
- Εσένα; - Αδιευκρίνιστο.
Ήταν η δεύτερη συνάντηση όπου τον πρόσεξα και ήταν διαφορετική τοποθεσία.
Αυτό δεν σημαίνει ότι με ακολουθούσε.
Αλλά δεν ήταν εκεί, για να βοηθηθεί, αυτό ήταν ξεκάθαρο.
Να ανησυχώ;
- Τι είναι αυτό; - Ολίβια Χάρις. Ιερόδουλη, 20 ετών.
Θάνατος από πυροβολισμό στο Στάτεν Άιλαντ. Ένα κόλπο που πήγε στραβά.
Επιβεβαιώθηκε ότι οι σφαίρες είχα αναγομωθεί.
Όπως στη σημερινή υπόθεση.
Η αστυνομία δεν βρήκε τον δολοφόνο της,
αν και είχαν αρκετούς φίλους των όπλων ως υπόπτους, μαζί με αυτόν εδώ.
Αυτός είναι.
Από το νοσοκομείο.
Γουάλας Τερκ.
Δεν ξέρω τι θέλετε να πω.
Για τη γυναίκα που απαγάγατε.
Το όνομα της.
Τη γλυτώσατε με τον φόνο της Ολίβια Χάρις πέρσι.
Αλλά βρήκαμε ρούχα σας με αίμα στα σκουπίδια,
που θα είναι των δύο νεκρών τραυματιοφορέων.
Στις κάμερες φαίνεται ότι εσείς πυροβολήσατε.
Δεν βοηθάτε τον εαυτό σας με τη σιωπή.
Τι απέγινε η γυναίκα στο ασθενοφόρο;
Εντάξει.
Δύο φόνοι, τρεις φόνοι. Πάλι ισόβια είναι.
Τη σκότωσα.
Το σώμα της;
Δεν θυμάμαι.
Τι κάνει;
Δεν θα σας πω ψέματα.
Θα τρώτε από τσίγκινο όλη σας τη ζωή.
Άγγιξε το παπούτσι μου.
Αν ανακτήσουμε το σώμα, θα πούμε καλά λόγια στον εισαγγελέα.
Κελί με παράθυρο.
Ας σαπίσει εκεί όπου την άφησα.
Δεν σας λέω πού είναι.
Το έχετε κάνει ήδη.
Τα παπούτσια σας έχουν άμμο και φύκια, που είναι ακόμα υγρά.
Κοπροσκυλιάζατε σε αλυκή σήμερα.
Μήπως θα τη βρούμε σε μια αλυκή;
Τι είπατε; Σίγουρα;
Από τα αρχεία του κινητού σας
θα βρούμε ότι ήσαστε κοντά σε μια αλυκή σήμερα;
Αυτό σημαίνει ναι.
Απαίσιος ήχος δεν είναι;
Το Σούσα ακούγεται σαν καθαριστής φύλλων.
Τι κάνεις εδώ;
Είχα κενό και είπα να έρθω απρόσκλητος.
Δεν είναι δίκαιο, κύριε Άντονι Σέλερς της οδού Ρόζαλιντ 345;
Πώς με βρήκες;
Στις παρακολουθήσεις φόρα πιο απλά ρούχα.
Σε αναγνώρισαν στο γήπεδο γκολφ, έφερες το λογότυπό τους.
Είσαι ιδιωτικός ερευνητής και με παρακολουθείς;
Όχι.
Πες την αλήθεια, Λόιντ.
Αλλιώς ο γιος σου θα δει το τέλος της τραγικής ερωτικής μας σχέσης.
Πολύ καλά.
Δεν παρακολουθούσα εσένα. Εντάξει;
Αλλά τον φίλο σου, τον Γιαμόσα.
Τον Αλφρέντο;
Ναι.
Έχει μπλεξίματα.
Απλώς παράτησε το ασθενοφόρο εδώ πέρα;
Το βρήκαν πριν από μισή ώρα.
Ούτε φωτιά ούτε χλωρίνη.
Θα βρούμε αποτυπώματα.
Το εγκληματολογικό έρχεται.
Κι ο ιατροδικαστής.
Τη λένε Μάγκι Χάλπερν. Η τσάντα της ήταν κάτω από το φορείο.
Ο δολοφόνος δεν προσπάθησε να κρύψει ποια ήταν
ή να ξεφορτωθεί το όχημα.
Την ξεκοίλιασε.
Αφού της έκοψε τον λαιμό.
Θα τη βρίσκαμε τελικά.
Γιατί δεν μας είπε ο Τερκ πού ήταν;
Γιατί δεν νομίζω ότι τη σκότωσε αυτός.
Ομολόγησε.
Όταν ήρθα, το σώμα ήταν ακόμα ζεστό, το αίμα στο πάτωμα δεν είχε στεγνώσει.
Περιμένουμε τον ιατροδικαστή, αλλά πιστεύω
ότι σκοτώθηκε πριν από λίγες ώρες.
Ο Τερκ είναι υπό κράτηση από πότε;
Το μεσημέρι;
Νομίζω ότι την άφησε εδώ και κάποιος άλλος έκανε τη δουλειά.
Συνεργός;
Αν έχω δίκιο, είναι ακόμα εκεί έξω.
ΑΣΘΕΝΟΦΟΡΟ
Θερμοκρασία συκωτιού 35 βαθμοί Κελσίου;
Και δεν είχε και πολλή ζέστη εκεί μέσα.
Ήταν ζωντανή για τρεις ώρες, αφού ο Τερκ την άφησε δεμένη.
Το εγκληματολογικό βρήκε πατημασιές κοντά στο όχημα.
Του Τερκ και του συνεργού του.
Είναι αριστερόχειρας. Έκοψε βάναυσα την καρωτίδα της.
Η αιτία θανάτου. Τα υπόλοιπα έγιναν μετά.
Πολύ ακριβής τομή. Πήρε τον χρόνο του.
Περίεργο που ήταν προσεκτικός με τη μία τομή μόνο.
Έχει κι άλλο.
Της λείπουν κάποια όργανα.
Η χολή, το νεφρό, ένα μέρος του εντέρου
λείπουν.
- Τρόπαια; - Δεν νομίζω.
Υπάρχουν σημάδια ουλών και ανάπλασης ιστών.
Βρήκα και ράμματα. Ήταν σε ανάρρωση.
Το πιθανότερο;
Αφαιρέθηκαν μερικές μέρες πριν από τον θάνατό της.
Τα νεφρά πωλούνται 10.000 στη μαύρη αγορά.
Ίσως πρόκειται για αφαίρεση οργάνων που στράβωσε.
- Τι είναι; - Ήταν κάτω από τον πνεύμονά της.
Από χειρουργικό κάλυμμα.
Δεν είναι αυτό.
Και δεν νομίζω ότι πούλησε τα όργανά της.
Τα αφαίρεσε, για να κάνει χώρο.
Τι;
Είναι ρητίνη από πολυαιθυλένιο για να τυλίγουν ναρκωτικά.
Ήταν βαποράκι.
Τα σπλάχνα της λείπουν.
Αν ισχύει αυτό, είναι....
Τρομερή αφοσίωση.
Ή μια απελπισμένη γυναίκα, που αναμένει πληρωμή.
Αυτό εξηγεί γιατί η τομή στην κοιλιά ήταν ακριβής.
Ο δολοφόνος δεν ήθελε να τρυπήσει το πακέτο.
Και εξηγείται γιατί ο Τερκ ομολόγησε.
Δεν προστάτευε τον συνεργό. Αλλά το μερίδιό του.
Αν δεν μιλήσει, κάποιος δικός του θα πληρωθεί.
Αν μπορώ,
θα ήθελα να μιλήσω με τον κύριο Τερκ να δω αν θα του λυθεί η γλώσσα.
Εν τω μεταξύ, μπορούμε να ψάξουμε την άλλη συνεργό του Τερκ.
Τη Χάλπερν.
Δεν βγάζει νόημα.
Έμενα με τη Μάγκι δύο χρόνια. Σπάνια έπινε. Δεν κάπνιζε.
Την πείραζα για τη μία φορά που πέρασε με κόκκινο.
Λογική η αναστάτωση.
Ίσως δεν ήταν αυτή που νομίζατε.
Δεν καταλαβαίνετε. Κάνετε λάθος.
Ξέρουμε ότι είναι δύσκολο.
Απλώς θέλουμε να πληρώσει ο υπεύθυνος για τον θάνατό της.
Είπατε ότι επέστρεψε από τη Βραζιλία. Ήταν ταξίδι για δουλειά ή αναψυχή;
Καμία σχέση.
Είχε θέμα με το βάρος της.
Πέλιο, Νότια παραλία, εκείνο το καθαρτικό με πιπέρι καγιέν.
Τίποτα δεν δούλεψε.
Πήγε στο Σάο Πάολο για γαστρική παράκαμψη.
Είναι πιο φθηνά εκεί.
Πότε της μιλήσατε τελευταία φορά;
Όταν έφευγε από κει.
Με κάλεσε από το αεροδρόμιο.
Είχε ακόμα πόνους, αλλά ακούστηκε χαρούμενη, με ελπίδα.
Δεν ήμουν εδώ όταν επέστρεψε. Δούλευα.
Ίσως αν δεν...
Θέλετε λίγο νερό;
Θα σας φέρουμε εμείς.
Η γαστρική παράκαμψη είναι πολύ καλή βιτρίνα.
Η Μάγκι δικαιολογούσε το ταξίδι στο εξωτερικό,
τυχόν συναντήσεις μετά, πόνους ή κράμπες.
Κι αν όντως έκανε την επέμβαση;
Την είδες στο νεκροτομείο. Είδες ραμμένο το στομάχι της;
Όχι. Αλλά αν νόμιζε ότι το έκανε;
Δες το φαγητό εδώ.
Στραγγιστή κρέμα, ζελέ χωρίς ζάχαρη, ζωμός.
Αυτά είναι για τη δίαιτα της γαστρικής παράκαμψης.
Γιατί να τα έχει εδώ, αν ήξερε ότι δεν έκανε την επέμβαση;
Δεν ήξερε ότι ήταν βαποράκι;
Αν σκοπεύεις να σκοτώσεις το βαποράκι, γιατί να του το πεις;
Η Μάγκι πάει για δαχτυλίδι, αλλά γίνεται κινητή βαλίτσα.
Έρχεται εδώ, περνάει το τελωνείο ανυποψίαστη.
Αλλά αρρωσταίνει προτού την ανοίξουν.
Ακολουθούν και σκοτώνουν τους τραυματιοφορείς,
προτού κάποιος καταλάβει τι έχει μέσα της.
Πάμε πίσω στο Τμήμα.
Ένας χειρουργός πρέπει να ανακριθεί στη Βραζιλία.
Είναι επίσημο.
Ο δόκτωρ Μπρούνο Εσκάνσο από το Σάο Πάολο αγνοείται.
Μίλησα με κάποιον αστυνόμο Οτέρο.
Μιλάει αγγλικά.
Είπε ότι ο Εσκάνσο χειρούργησε τη Χάλπερν πέντε μέρες πριν
και είναι άφαντος από τότε.
- Αγνοείται; - Ναι.
Αυτό είναι το σήμα της αστυνομίας.
Λέει εδώ ότι ο δρ Εσκάνσο παντρεύτηκε κάποια Κόνι Τερκ.
- Η σχέση της με τον Γουάλας; - Αδερφή του.
Φρικιό από το Στάτεν Άιλαντ συνεργάζεται με χειρουργό στη Βραζιλία.
Ίσως ο Εσκάνσο είναι εδώ. Αυτός άνοιξε τη Μάγκι.
Το διαβατήριό του δεν χρησιμοποιήθηκε.
Ίσως χρησιμοποίησε ψεύτικο ή είναι ακόμα στη Βραζιλία.
Ακούστε κάτι ενδιαφέρον.
Πριν από μια βδομάδα,
εκλάπησαν 18 κιλά διαμορφίνης από το νοσοκομείο του Εσκάνσο.
Είναι ο κύριος ύποπτος.
Διαμορφίνη. Ηρωίνη.
- Η καθαρότερη. - Δεκαοκτώ κιλά.
Και χωρίς όργανα, δεν γίνεται να τα κουβαλούσε η Μάγκι.
Ίσως πούλησε κάποια στη Βραζιλία;
Ή είχε περισσότερα βαποράκια.
Άρα η Μάγκι δεν ήταν η μόνη που σκότωσαν.
Θα μιλήσω ξανά με τον Οτέρο,
για να μας δώσει τη λίστα με τους πρόσφατους ασθενείς του Εσκάνσο.
Αν είχαν κι άλλα βαποράκια,
όλη η διαμορφίνη θα είναι ήδη στη Νέα Υόρκη.
Να κάτι χαρούμενο.
Αν εντοπίσουμε την ηρωίνη, ίσως βρούμε αυτόν που σφάγιασε τη Χάλπερν.
Αν είναι εδώ, έχει φύγει ήδη, σωστά;
Όχι απαραίτητα.
Τα 18 κιλά οπιούχου μπορούν να κοπούν και να γίνουν 136 κιλά ηρωίνης.
Ούτε τα καρτέλ δεν έχουν υποδομές για τέτοια αλχημεία.
Δεν νομίζω ότι ο Εσκάνσο και ο Τερκ εργάζονταν για καρτέλ.
Έχουν δικό τους δίκτυο.
Δεν θα έχανα χρόνο σε μια αρπαχτή με ερασιτέχνες.
Ερασιτέχνες πουλάνε σε επαγγελματίες.
Η Δίωξη έχει λίστα των καρτέλ που θα το αναλάμβαναν.
Τι λέτε να επισκεφτούμε εμπόρους ναρκωτικών;
Ναι. Αλλά έχω κάτι προσωπικό πρώτα.
Άκουσα κάτι πολύ ενδιαφέρον και σε σκέφτηκα.
Γεια σου.
Έχουν αυξηθεί οι κλοπές αυτοκινήτων.
Ωραία.
Όχι κλοπές, αλλά δανεισμοί.
Ανοίγουν τα αυτοκίνητα και τα μετακινούν λίγο.
Όπως από το γκαράζ στον δρόμο, π.χ. Ή από μια θέση πάρκινγκ σε μια άλλη.
Τα μετακινούμενα αυτοκίνητα έχουν κοινό σύστημα συναγερμού, το Καστλ Σ-50.
Είσαι σύμβουλος της Καστλ, σωστά;
- Όχι πια. - Αλήθεια;
Διαφωνήσαμε και διαλύσαμε τη συνεργασία.
Καυγάδισες με τον αρχισχεδιαστή τους όταν δεν ανέφερε ασυνέπειες που βρήκες
κι απολύθηκες.
- Έψαξες για μένα; - Όχι.
Το έκαναν άλλοι.
Ο άνδρας τις προάλλες, ο Λόιντ. Τον έβαλε η Καστλ να σε παρακολουθεί.
Τι;
Πιστεύουν ότι εσύ μετακινούσες τα αμάξια. Και το πιστεύω κι εγώ τώρα.
Γιατί το κάνεις; Και μη μου πεις επειδή απολύθηκες.
Στα νιάτα μου απολύθηκα από πολλά πόστα.
Απομάκρυνση για ανυπακοή μέχρι και πνευματική ανικανότητα.
Δεν απολύθηκα, εντάξει; Με δυσφήμισαν στους πελάτες μου.
Είσαι πολύ χοντρόπετσος.
Είπαν ότι έκανα χρήση.
Εντάξει;
Δεν μπορώ να το αφήσω έτσι.
Μετά από όσα πέρασα. Όλη τη δουλειά που έκανα; Δεν γίνεται.
Έχεις μητρώο. Αν σε πιάσουν...
Δεν θα με πιάσουν.
Έχεις κι άλλες πλάκες;
Πόσο θα είσαι νηφάλιος στη φυλακή;
Είσαι φίλος μου, Σέρλοκ;
- Ναι. - Δεν είσαι.
Είσαι χρήστης. Είμαι καθοδηγητής σου.
Έτσι πρέπει να είναι.
Για το καλό σου.
Θες να έρθεις εδώ, γιατί φοβάσαι ότι θα κάνεις χρήση;
Έλα.
Θες να με καλέσεις;
Θα απαντήσω το τηλέφωνο.
Αλλά αυτό με την Καστλ
δεν είναι δικιά σου δουλειά.
Μην ανακατεύεσαι.
Συγγνώμη, κύριε. Δεν υπάρχει κανένας με αυτό το όνομα εδώ.
Όλα εντάξει;
Δρα Γουόρντ, είμαι ο επιθεωρητής Μπελ. Από δω η Τζόαν Γουάτσον.
Ψάχνουμε τον Τζάνκο Στέποβιτς.
Δεν υπάρχει αυτό το όνομα εδώ.
Όχι τώρα.
Έχει το σέρβικο καρτέλ ηρωίνης. Δεν μπορεί να το κάνει στο γραφείο σας.
Είναι τρελό.
Αλλά ξέρω από πού έχετε αυτήν την ιδέα. Η Δίωξη ήταν εδώ τον προηγούμενο μήνα.
Και το είχαν μπερδέψει επίσης.
Δεν υπάρχει μπέρδεμα. Είναι έξυπνος.
Ξέρει ότι το ιατρικό απόρρητο απαγορεύει στις Αρχές
να βάλουν κοριούς σε ιατρεία.
Δεν ξέρω τι σας αποφέρει όλο αυτό,
αλλά υπάρχουν φωτογραφίες Σέρβων κακοποιών να μπαινοβγαίνουν εδώ.
Οπότε μη λέτε ψέματα.
Πρέπει να καταλάβετε. Δεν ήταν δική μου ιδέα.
Μια μέρα κάνω καθαρισμό σε κάποιον.
Και την επόμενη, όλοι αυτοί είναι...
Είναι εδώ.
Δεν ήρθαμε για σας. Θέλουμε τον Τζάνκο. Ίσως μας βοηθήσει να βρούμε ένα δολοφόνο.
- Τζάνκο, ο επιθεωρητής... - Έξω.
Επικοινωνήστε με τον δικηγόρο μου, όχι τον γιατρό μου.
Θέλουμε απλώς πληροφορίες.
Για τι πράγμα;
Σχετικά με 20 κιλά ιατρικής ηρωίνης από τη Βραζιλία.
Όσοι το έκαναν δρουν ανεξάρτητα. Τέτοια ποσότητα θα την αγόραζαν λίγοι.
Δεν αγοράζω ναρκωτικά.
Ίσως όχι προσωπικά,
αλλά το καρτέλ σας προμηθεύεται από το Χέλμαντ του Αφγανιστάν.
Είχε δριμύ ξηρασία πέρσι εκεί.
Μεγάλο πλήγμα.
Η Δίωξη λέει ότι έχετε μικρή προσφορά.
Ευκαιρία για τα άλλα καρτέλ. Μπορεί να ενδιαφερόσασταν για απόθεμα.
Ίσως...
αν ίσχυαν όλα αυτά.
Αν πωλούσα ηρωίνη, αντί να είχα κατασκευαστική εταιρεία.
Ελάτε τώρα.
Μην υποτιμάτε τη νοημοσύνη μας. Ούτε εμείς το κάναμε.
Οι λαθρέμποροι σκότωσαν τη Μάγκι Χάλπερν.
Αν η ηρωίνη τους καταλήξει στα χέρια σας,
το ΑΤΝΥ θα κάνει τα πάντα να σας συνδέσει με τον φόνο της.
- Τελειώσαμε; - Όχι.
Δεν ζήτησα τη βοήθειά σας.
Ίσως σας συμφέρει.
Δεν έρχεται τόση ηρωίνη στη Νέα Υόρκη χωρίς να το μάθετε.
Βοηθήστε μας και δεν θα την πάρουν οι ανταγωνιστές σας.
Είστε αδύναμος. Δεν θέλετε άλλος να πάρει προϊόν τόσο καλής ποιότητας.
Βοηθάτε και τον εαυτό σας.
Τι γίνεται;
Είπα να κοιτάξω ένα μυστήριο που με εκνεύριζε.
Το νόημα του χειρογράφου Βόινιτς.
- Τι γλώσσα είναι; - Άγνωστη.
Όπως και τα φυτά που ο συγγραφέας ζωγράφισε σχολαστικά
στις αρχές του 15ου αιώνα.
Λέγεται ότι το βιβλίο είναι εξωγήινης προελεύσεως.
Διαφωνώ.
- Και ο Κλάιντ βοηθάει; - Όχι πολύ.
Νόμιζα ότι ήσουν στο πάρκο Όζον κι ευχαριστιόσουν την επιτυχία σας.
Έμαθες;
Ο Στέποβιτς μίλησε με τον λαθρέμπορό μας τις προάλλες.
Και έκλεισαν συνάντηση μέσω μέιλ για σήμερα το βράδυ.
Συγχαρητήρια για την πειθώ σας.
Θα δούμε.
Δεν ξέρω, ίσως είμαι άδικη με τους Σέρβους εμπόρους,
αλλά έχω άγχος με το κόλπο της Δίωξης.
Όλο κοιτάω την ώρα.
Η μόνη ευκαιρία να πιάσουμε τον δολοφόνο της Μάγκι.
Γιατί δεν έρχεσαι κι εσύ στην παρακολούθηση;
Έχω αντιπερισπασμούς και παρέα.
Πώς πήγε η δουλειά που είχες;
Χάλια.
Να το συζητήσουμε;
Επιφυλάσσομαι για τις επιλογές ενός συνεργάτη μου και του το είπα.
Εντάξει.
Είπε ότι δεν είμαστε φίλοι
και με ρώτησε αν οι επιφυλάξεις αφορούν τις παραμέτρους της σχέσης μας.
- Σου φάνηκε παράλογο; - Ξέρω ότι δεν είναι.
Τότε τι τρέχει;
Αυτό θέλω να καταλάβω.
Πες μου ότι έφαγε το δόλωμα.
Δεν εμφανίστηκε.
Ούτε ο Τζάνκο.
Φοβόμουν ότι δεν ήταν έμπιστος.
Δεν το φοβόσουν μόνο εσύ.
Ο Τζάνκο πυροβολήθηκε κοντά στο πάρκο Ντίτμας απόψε.
Είναι νεκρός.
Τι έκαναν εδώ; Πολύ ήσυχη γειτονιά για πιστολίδι.
Μια συνηθισμένη μοιχεία. Ο κύριος Στέποβιτς βρωμάει φθηνό άρωμα.
Φαντάζομαι δεν είναι δικό του, αλλά της ερωμένης.
Μίλα λίγο πιο σιγά. Αυτή είναι εκεί.
Η Τρίσα Ντόλαν.
Λέει ότι είναι ο σωματοφύλακάς του, Νίνο Μίλιτς.
Τους χτύπησαν καθώς έβγαιναν από το αυτοκίνητο.
Κάλεσε την αστυνομία, αλλά δεν είδε τους δράστες.
Ήταν πολλοί;
Χτύπησαν τον Τζάνκο με 9άρι και 45άρι.
Και ο Μίλιτς χτυπήθηκε με 45άρι, αλλά από οξεία γωνία.
Έτσι το είδαμε κι εμείς. Ενέδρα.
Ο Τζάνκο μάς δίνει τα άτομα που σκότωσαν τη Μάγκι Χάλπερν.
Δεν πάει στην παγίδα και τώρα είναι νεκρός.
Κατάλαβαν ότι ήταν στημένο και τον βρήκαν;
Ύποπτος συγχρονισμός.
Θα είναι δύσκολο να βρεις τον Στέποβιτς, ειδικά εδώ.
Πόσο μάλλον να τον βρουν οι λαθρέμποροί μας.
Πιο πιθανό είναι να τον σκότωσε ανταγωνιστής
ή ένας προδότης δικός του.
Θα έλεγα ότι η δις Ντόλαν είναι, αλλά η κατάπληξη της είναι αληθινή.
Συνεχίστε με τη Χάλπερν.
Θα ρωτήσουμε μήπως κάποιος ξέρει ποιος τους σκότωσε.
Θα βρεθούμε στη μέση.
Δεν είμαι καλά. Έλα σε συνάντηση δυτικά στην 138η οδό.
Επιθεωρητά Μπελ, είμαι η Σάρα Πένλι. Δικηγόρος της Μπράουν, ΜακΜέν και Γκόλντ.
Τι θέλετε;
Καλύτερα να τα πούμε ιδιαιτέρως. Γνωρίζετε τον πελάτη μου, τον δρα Γουόρντ.
Ξέρω ποιος σκότωσε τον Στέποβιτς.
Το ξέρω, γιατί τους βοήθησα.
Γνωρίζει τα δικαιώματά του ο δόκτωρ Γουόρντ;
Ναι, αλλά αυτό δεν είναι ομολογία.
Η ομολογία προϋποθέτει ενοχή.
Ο δόκτωρ Γουόρντ δεν είναι υπαίτιος για το έγκλημα. Είναι θύμα.
Τους τελευταίους 18 μήνες, τον εκφοβίζουν και τον εκβιάζουν
ο Τζάνκο Στέποβιτς και μέλη του καρτέλ του.
Τον ανάγκασαν να τους παραχωρήσει το γραφείο του.
Υπέκυψε από φόβο για τη ζωή του.
Αλλά μετά τα χθεσινά,
δεν θέλει να συνεχίσει να σωπαίνει.
- Οι Σέρβοι το έκαναν αυτό; - Όχι.
Μέλη του κινέζικου καρτέλ, αντίπαλοι του Τζάνκο στην αγορά ηρωίνης,
πήγαν στο γραφείο του χθες.
Του έκοβαν τα δάχτυλα, ώσπου τους είπε πού ήταν ο Τζάνκο,
πού ήταν αδύναμος.
Ήξερα ότι έβλεπε μια ασθενή μου, την Τρίσα Ντόλαν. Τη γνώρισε στο ιατρείο.
Πρέπει να τον προστατεύσετε.
Πρέπει να μας πει κι άλλα για τους Σέρβους,
προτού σκεφτούμε την προστασία μαρτύρων.
Απάτες, διακίνηση ναρκωτικών, φόνοι. Διαλέξτε.
Αλλά πρώτα θέλω γραπτή εγγύηση
ότι ο κος Γουόρντ θα λάβει προστασία και νομική ασυλία,
προτού σας μιλήσει.
Ο εισαγγελέας δεν δίνει ασυλία
σε όποιον έχει μια ιστορία.
Πρέπει να έχει σημαντικές πληροφορίες...
Τι λέτε για την τοποθεσία δύο νεκρών;
Χθες είπατε ότι ψάχνατε έναν δολοφόνο,
κάποιον που έκρυψε ναρκωτικά στο σώμα γυναίκας και την άνοιξε.
Τη Μάγκι Χάλπερν.
Δεν μπορούσα να σας το πω, αλλά ήσαστε στο σωστό μέρος.
Ήταν ιδέα του Τζάνκο.
Το λαθρεμπόριο, οι χειρουργημένοι,
τα πάντα.
Όταν καταλάμβαναν το ιατρείο μου, άκουγα μέσω των αεραγωγών.
Μερικές βδομάδες πριν, άκουσα να μιλάει για τον Τερκ.
Αυτός είχε την ιδέα του λαθρεμπορίου.
Ο Τερκ ήξερε έναν γιατρό στη Βραζιλία.
Νομίζω τον έλεγαν Εσκάνσο.
Αυτός μπορούσε να βρει ιατρική ηρωίνη και να την κρύψει μέσα στους ασθενείς.
Αυτή η Μάγκι που λέτε
δεν ήταν η μόνη.
Ήταν η τρίτη.
Είχε δίκιο για τα άλλα θύματα.
Είπε ότι πέταξαν τα πτώματα σε μια λίμνη εκεί κοντά που άφησε ο Τερκ το ασθενοφόρο.
Η ομάδα κατάδυσης τα ανέσυρε νωρίτερα.
Ξέρουμε ποιοι ήταν;
Δεν έχουμε ταυτότητες, αλλά έχουμε προαίσθημα.
Χέκτορ Τρούχο και Μίσι Όζμπορν.
Αναφέρθηκαν ως αγνοούμενοι. Επέστρεψαν από τη Βραζιλία.
Κι επιβεβαιώθηκε ότι ήταν ασθενείς του Εσκάνσο.
Ο Γουόρντ δεν ξέρει σίγουρα, αλλά λέει ότι ο Εσκάνσο ήρθε στις ΗΠΑ.
Αν ναι, πρέπει να βεβαιώσουμε ότι αυτός σκότωσε τη Χάλπερν.
Ο Χολμς δεν ήρθε;
Όχι, ξενύχτισε χθες.
Όπως πάντα;
Δεν είναι περίεργο που ο δολοφόνος ξεφορτώθηκε τα δύο πτώματα,
μα όχι το τρίτο;
Δεν είχε χρόνο.
Ο Τερκ πυροβόλησε τραυματιοφορείς, ψάχναμε το ασθενοφόρο.
Ο Γουόρντ ξέρει πού είναι ο Εσκάνσο;
Όχι, αλλά όταν κλείσει η συμφωνία,
θα μας πει για την επιχείρηση των Σέρβων.
Θα γίνουν συλλήψεις.
Ίσως κάποιος μας οδηγήσει προς τη σωστή κατεύθυνση.
Άσε μήνυμα και σβήσε τον αριθμό.
Εγώ είμαι πάλι.
Δεν ήρθες στη συνάντηση χθες, δεν απαντάς στις κλήσεις μου.
Πήγα στο σπίτι σου. Άδειο, οπότε τηλεφώνησέ μου.
Να δω αν είσαι καλά.
Ο Αλφρέντο Γιαμόσα;
Επιθεωρητές Νας και Μπέιλι.
Έχουμε μερικές ερωτήσεις.
Ευχαρίστως.
Γνωρίζετε το πάρκο Φέιντερ;
Όχι. Γιατί;
Έχουν ανελκυστήρες που στοιβάζουν τα αυτοκίνητα.
Χθες κάποιος έκλεψε 12 ακριβά αμάξια στην πόλη.
- Γέμισε όλο το πάρκο. - Τι;
Τα οχήματα αξίζουν εκατομμύρια.
Εκπλήσσομαι που δεν το ξέρετε. Είναι παντού.
Είναι της μόδας.
Και τα 12 αυτοκίνητα είχαν σύστημα συναγερμού της Καστλ.
Ήταν δύσκολο γι' αυτούς.
Λένε ότι εσείς φταίτε.
Ότι εγώ το έκανα;
Πού ήσαστε μεταξύ 9:00 μ.μ. και 12:00 μ.μ. χθες;
Κύριε Γιαμόσα;
Θα έβρισκα έναν φίλο σε μια συνάντηση. Δυτικά, στην 138η οδό.
Όταν δεν ήρθε, πήγα σε μια καφετέρια.
Θα σας θυμάται κάποιος εκεί;
Πρέπει.
Επίσης, ελέγξτε και τη ΜΑΜ. Πήρα τέσσερα λεωφορεία, για να πάω εκεί.
Θα με δείτε στις κάμερες.
Θα το κοιτάξουμε.
Ίσως σας επιβεβαιώσει.
Ναι.
Εννοείται.
Δεν σε περίμενα εδώ.
Ο Χόους με ενημέρωσε για τα δύο πτώματα.
Θα δώσει τις αναφορές σύντομα.
Ο Γουόρντ έκανε λάθος μόνο για το ότι ο Εσκάνσο είναι εδώ.
Ο αστυνόμος μίλησε πάλι με Σάο Πάολο. Η αστυνομία εκεί σχεδόν τον έπιασε χθες.
Κάλεσε τη σύζυγο. Εντόπισαν την κλήση από ένα ξενοδοχείο.
Δεν τον πρόλαβαν για λίγο.
Ορίστε, μόλις τυπώθηκαν.
Αποκλίνουν τα δύο θύματα και η Χάλπερν.
Ναι. Μερικά πράγματα. Τη Χάλπερν ο δολοφόνος την άφησε ανοιχτή.
Αλλά όχι τα άλλα.
Για να βυθιστούν, τα γέμισε με πέτρες. Και τα έραψε ξανά.
Δεν ήταν κακός.
Λεπτές βελονιές, σωστά διαστήματα.
Από το ράψιμο,
πρέπει να έχει χειρουργική εμπειρία.
Ο Εσκάνσο δεν έφυγε από τη Βραζιλία.
Η Δίωξη μού είπε ότι για τον Τζάνκο δούλευαν πρώην στρατιωτικοί.
ίσως κάποιος ήταν γιατρός.
Δεν νομίζω. Ο Χόους έχει δίκιο.
Ένας χειρουργός το έκανε και ίσως τον ξέρουμε.
Όταν κλείνεις μια εξωτερική πληγή,
χρησιμοποιείς μονόινο νήμα ή πολυδιοξανόνη.
Αυτά τα ράμματα είναι πολύινα από πολυγλυκολικό οξύ,
για ευαίσθητους ιστούς.
Χρησιμοποιούνται στη στοματική χειρουργική.
Μισό λεπτό. Ο δόκτωρ Γουόρντ το έκανε;
Αν ναι, ήταν έξυπνο που έκανε συμφωνία.
Αν είναι υπεύθυνος για αυτό, θα γλυτώσει με τρεις φόνους.
Ευχαριστούμε που ήρθατε ξανά. Συγγνώμη για την καθυστέρηση.
Πολλοί κατήγοροι περιμένουν τις καταθέσεις.
Το φαντάζομαι.
Θέλουμε να σας δείξουμε κάτι.
Τι είναι;
Η επετηρίδα του δόκτορα Γουόρντ από το πανεπιστήμιο του Μανχάταν.
Το δανειστήκαμε.
Είχατε μαλλιά
και συγκάτοικο τον Μπρούνο Εσκάνσο.
ΚΑΤΑΖΗΤΕΙΤΑΙ
Το λαθρεμπόριο ήταν δική σας ιδέα.
Ορίστε;
Ο φίλος σας χειρούργησε τρεις Νεοϋορκέζους ασθενείς
το ίδιο διάστημα και τους γέμισε με τη διαμορφίνη.
Ο κουνιάδος του τους απήγαγε επί πληρωμή. Αλλά εσείς κάνατε τη βρώμικη δουλειά.
Λάθος σας.
Από ένα θύμα σας. Είναι από το ιατρείο σας, σωστά;
Μάρτι, μην απαντήσεις.
Η συνάντηση ήταν για άλλον σκοπό. Είναι εξωφρενικό.
Συμφωνούμε.
Ο πελάτης σας γνώριζε ότι οι Σέρβοι θα πλήρωναν για ηρωίνη κι έφτασε στα άκρα.
Όλα πήγαιναν καλά,
ώσπου τα χάλια του Τερκ μας οδήγησαν στον Τζάνκο
και δεν είχατε ελπίδα να του πουλήσετε.
Και πήγατε να πουλήσετε στις Τράιαντ. Τι; Όχι. Μου έκοψαν τα δάχτυλα.
Πήγα σε αυτούς;
Το κάνατε.
Και είναι θαύμα που έχετε αντίχειρες. Δεν είστε καλός σε αυτό. Καθόλου.
Πιστεύετε ότι οι αδίστακτες Τράιαντ θα σας έδιναν εκατομμύρια
και δεν θα σας έκοβαν τα δάχτυλα.
Ο Τερκ δεν μίλησε, γιατί πίστευε ότι θα πληρωνόταν.
Όταν μάθαινε ότι τα ναρκωτικά χάθηκαν, θα σας πούλαγε, οπότε τον προλάβατε.
Αν είχατε ασυλία, δεν θα είχε σημασία τι θα έλεγε.
Δεν θα σας άγγιζε.
Αν δεν το καταλάβατε, δεν υπάρχει ειλικρίνεια μεταξύ κατεργαρέων.
Κοιτάξτε εκεί.
Πρώτον, οι Τράιαντ σάς πρόδωσαν.
Τα λέτε τώρα όλα,
καταθέτετε κατά των δύο καρτέλ
και θα ζητήσουμε να είστε στην απομόνωση στη φυλακή.
Δεν θα σας ακουμπήσει κανένας.
Τελειώσαμε. Μάρτι;
Πρέπει να σκεφτώ.
Αυτός εκεί έξω είναι πιθανόν αστυνομικός.
Αυτό δεν χρησιμοποιείται.
Φυσικές αποδείξεις με βάση κατάθεσή σου δεν είναι αποδεκτές.
Θέλουν να σε φοβίσουν να πεις κάτι.
Μάρτιν, καθίστε. Δεν θα έχετε άλλη ευκαιρία.
Είναι κόλπο.
Δεν θα αντέξετε στη φυλακή ούτε μέρα.
Το ξέρετε.
Δεν θα πάει φυλακή.
Εγώ το έκανα.
Το έκανα.
Όλα όσα είπαν, εγώ...
Ήταν όλα δική μου ιδέα.
- Μάρτι. - Όχι.
Δεν το έχω αυτό.
Πείτε μου τι να κάνω.
Δεν ήθελα να βλάψω ανθρώπους.
Αν ήταν αλλιώς...
Γράψτε το.
Ο επιθεωρητής Γι.
Θα ασχοληθεί με τη σύλληψή σας.
ΣΤΟΙΒΑ ΚΛΕΜΜΕΝΑ
Εξηγήσου.
Είναι εφημερίδα.
Εξήγησε αυτό.
Οι δυσφημιστές σου ταπεινώθηκαν.
- Θα χαιρόσουν. - Χαίρομαι.
- Τότε τι τρέχει; - Σου είπα να μην ανακατευτείς.
Είσαι καθοδηγητής μου και τίποτε άλλο.
Ακριβώς.
Το σκέφτηκα πολύ, Αλφρέντο.
Και μετά από ώρες
συνειδητοποίησα κάτι που θα σου κόψει το αίμα.
Είσαι φίλος μου.
Σέρλοκ...
Δεν με συμφέρει.
Δεν πρέπει να ανησυχώ για σένα, αλλά για τη νηφαλιότητα.
Και δεν θες η υποστήριξη και η φιλία να συγχέονται. Βρήκα λύση, λοιπόν.
Σε απολύω.
- Τι; - Απολύεσαι. Τελείωσες.
Εγώ δεν θα σε δυσφημίσω όπως η Καστλ.
Απλώς δεν είσαι πια υποστηρικτής μου.
Σε συμπάθησα τα τελευταία χρόνια.
Νοιάζομαι για σένα εκτός προγράμματος
και δεν μ' αρέσει που δεν μπορώ να σχολιάσω,
όταν πιστεύω ότι κάνεις λάθος.
Με απολύεις για να είμαι φίλος σου;
Ναι.
Δεν θα έχεις καθοδηγητή;
Όχι. Θα βρω καινούριο. Με τη βοήθειά σου.
Έχει συνάντηση στο Σεντ Λουκ σε μισή ώρα. Υπάρχουν κάποιοι να γνωρίσεις.
Εντάξει.
Πάμε;
Ως φίλος σου, μπορώ να βγω με την Τζόαν;
Πλάκα κάνεις.
Όταν δεν καθοδηγώ, είμαι αστείος.
Θα το συνηθίσεις.
Υποτιτλισμός: Αλεξάνδρα Μανθοπούλου